ועדת החוקה, חוק ומשפט, כנסת 20, פרוטוקול מספר 578, 2018-03-06 12:05

ניסן סלומינסקי: צהרים טובים.

ניסן סלומינסקי: אני מתכבד לפתוח את ישיבת ועדת החוקה, חוק ומשפט.

ניסן סלומינסקי: על סדר היום פרק י"ג (שונות), סעיפים 112 ו-114 (פרסום דוחות של חברות ממשלתיות), מתוך הצעת חוק התכנית הכלכלית (תיקוני חקיקה ליישום המדיניות הכלכלית לשנת התקציב 2019), התשע"ח-2018.

ניסן סלומינסקי: מי מציג?

<דלית זמיר: רשות החברות.

<דלית זמיר: היועצת המשפטית, רשות החברות.

<דלית זמיר: אני אציג את ההצעה.

<דלית זמיר: ההצעה מבקשת לקבוע שחברות ממשלתיות יפרסמו לציבור מסמכים שהן מגישות לרשות החברות הממשלתיות.

<דלית זמיר: ההצעה כרגע מדברת רק על דוחות כספיים כאשר יש אפשרות, שר האוצר יכול לקבוע בצו מסמכים נוספים שהחברות מגישות לרשות שגם הם יפורסמו לציבור.

<דלית זמיר: יש חשיבות מאוד גדולה לעניין של הפרסום לצורך שקיפות בחברות הממשלתיות שמהוות משאב ציבורי בבעלות המדינה.

<דלית זמיר: לכן מאוד חשוב שתהיה ביקורת ציבורית על מה שנעשה בחברות וזה הדבר הנכון ביותר לגישתנו.

<דלית זמיר: יש כאן כמה סייגים בהקשר הזה שנועדו - - -

ניסן סלומינסקי: כדי שאני אבין, יש גם מסמכים נוספים שעכשיו אנחנו לא מכניסים שאת אומרת ששר האוצר יכול להוסיף ויכול להיות שזה יהיה נטל גדול על החברות הממשלתיות?

ניסן סלומינסקי: אם היינו יודעים עכשיו, לא היינו מאשרים אותם?

ניסן סלומינסקי: אני תמיד מפחד מזה שהשר, לא חשוב איזה שר, יכול אחר כך להוסיף ואז זה עושה צחוק מהעבודה שלנו כי אנחנו מתייחסים לדוחות ואנחנו אומרים שבוודאי צריכה להיות שקיפות וכולי.

ניסן סלומינסקי: עכשיו, ברגע זה אישרנו לא רק את הדוחות אלא אישרנו את זה שהוא מחר יוכל להכניס כל מיני דברים שאם היינו יודעים היום, יכול להיות שלא היינו מסכימים.

ניסן סלומינסקי: השאלה מה זה טומן בחובו.

ניסן סלומינסקי: בדרך כלל היינו מוסיפים תמיד שהשר יכול להוסיף אישור ועדת החוקה, כדי שלא יהיו לנו הפתעות.

ניסן סלומינסקי: זה יכול להיות זריז מאוד ויכול להיות דיון לא פשוט.

ניסן סלומינסקי: לכן אני אומר שנוסיף את זה.

ניסן סלומינסקי: אם אתם רוצים שהשר יוכל להוסיף, יהיה גם באישור ועדת החוקה אלא אם כן אתם יודעים עכשיו ואתם יכולים להגיד לנו ונכניס את זה כבר מראש.

<דלית זמיר: הסמכות לשר היא מוגבלת למסמכים שלפי חוק החברות הממשלתיות החברות הממשלתיות צריכות להגיש לרשות.

<דלית זמיר: זאת אומרת, הרשימה הזאת היא לא בלתי מוגבלת.

ניסן סלומינסקי: מה הם צריכים להגיש לרשות חוץ מהדוחות?

<דלית זמיר: יש לנו למשל כל מיני דוחות שהם צריכים להגיש.

<דלית זמיר: למשל עניין של התקציב השנתי.

<קריאה: ביקורת מיוחדת.

<דלית זמיר: אפשר.

<דלית זמיר: נכון.

<דלית זמיר: בדרך כלל זה משהו שאני דורשת מהם ולכן זה לא מסמך שהם צריכים להגיש באופן שוטף.

<דלית זמיר: יש תקציב, דוח על פעולת הדירקטוריון.

<קריאה: מאזן דוח רווח והפסד.

<דלית זמיר: יש אפשרות גם לגבי ייצוג הולם בחברה.

<דלית זמיר: יש רשימה שאולי יש לי אותה כאן.

ניסן סלומינסקי: למה אתם לא מכניסים את זה כרגע?

<דלית זמיר: כי חשבנו שהנטל גדול מדי.

ניסן סלומינסקי: אני מסכים אתך.

ניסן סלומינסקי: הסיבות האלה גם יהיו קיימות בעוד חצי שנה.

ניסן סלומינסקי: נכון?

ניסן סלומינסקי: ואם השר פתאום יחליט שהוא כן רוצה ובסוף הוא עושה לנו מעקף, הוא יוסיף דברים שיכול להיות שאם היינו יודעים היום, היינו אומרים עד כאן, לא צריך להכביד עליהם יותר מדי.

<דלית זמיר: כמובן שהחלטת השר תופעל על עקרונות הסבירות וצריך לבחון כל מקרה לגופו.

ניסן סלומינסקי: עולה בדעתך ששר לא יעשה לפי עקרונות הסבירות?

ניסן סלומינסקי: בכל אופן את רואה שרים שונים וכל אחד עושה הפוך מהשני ובכל אופן הכול עונה.

ניסן סלומינסקי: אני אומר שוב, אם אתם רוצים את הפתח הזה.

<דלית זמיר: מה שנאמר כאן, בגלל שיש בעל מניות, הבעלים של החברה, אין לו תמריץ בעצם להקשות על החברה ולגרום לה להעביר מסמכים מיותרים.

ניסן סלומינסקי: אז תורידי את האפשרות הזאת.

<דלית זמיר: אנחנו חושבים שיש מקום לבחון לאחר תקופה מסוימת.

ניסן סלומינסקי: אני מסכים אתך.

ניסן סלומינסקי: אם יש מקום לבחון, כמו שאנחנו בוחנים עכשיו בוועדת החוקה.

ניסן סלומינסקי: את רואה, אנחנו עושים את זה בזריזות ולא רוצים לעכב.

ניסן סלומינסקי: באישור ועדת החוקה.

ניסן סלומינסקי: בסדר.

ניסן סלומינסקי: תמשיכי.

<דלית זמיר: רציתי לציין שיש כאן כמה סייגים שנועדו לשמר מידע מסוים לפי חוק חופש המידע.

<דלית זמיר: לקחנו את אותם סייגים והכנסנו אותם גם לפרסום הזה.

<דלית זמיר: בגדול זה התיקון.

<דלית זמיר: יש כאן כמה הבהרות שרצינו להוסיף בהקשר הזה.

<דלית זמיר: דבר ראשון, לבקשת אחת החברות, רצינו רק להבהיר שהאמירה לגבי המגבלות או הסייגים לפי חוק חופש המידע לא חלים רק על מי שהוא רשות ציבורית לפי החוק אלא כמובן גם לגבי חברה שהיא לא רשות ציבורית.

<דלית זמיר: ההגבלה אומרת שבעצם היא לא חייבת למסור מידע שרשות ציבורית לא הייתה חייבת למסור.

<דלית זמיר: לאור דרישה נוספת ביקשנו להוסיף בסוף סעיף קטן (ה) שלעניין זה יראו דוחות שהגישה חברה ממשלתית כאמור לפי סעיף 36 לחוק ניירות ערך כדוחות לפי סעיף קטן (א)(1).

<דלית זמיר: המטרה הייתה להבהיר מה שחשבנו שמובן וכדי למנוע ספקות, שחברה שהיא תאגיד מדווח שממילא מגישה דוחות כספיים לרשות ניירות ערך, לא תצטרך לפי החוק הזה.

<דלית זמיר: הדבר הנוסף הוא שהתבקשנו להוסיף בהוראת תחילה שמה שאנחנו מציעים זה להחיל את זה, לתת לזה זמן של 30 ימים אבל שהתחילה כן תחול מהדוחות השנתיים לשנת 2017.

ניסן סלומינסקי: מתי הם צריכים להיות מוגשים?

<דלית זמיר: בעיקרון, במרס.

<דלית זמיר: עד סוף מרס.

<דלית זמיר: אנחנו לא משנים את מועד הדיווח לרשות.

<דלית זמיר: עם זאת, כדי לאפשר להם להתרגל לעניין של הפרסום על ההשקעות הנדרשות, לצורך פרסום לציבור, ניתן להם איזשהו גרייס מסוים ממועד הפרסום.

<חסאן טאופרה: אני רק אומר כחלק ממה שנאמר קודם, כדי לא להטיל רגולציה נוספת על החברות, הובהר גם בהצעה הזאת שבעצם הדוחות הכספיים שמוגשים לרשות הם אותם דוחות כספיים שנדרשים כאן והם ספציפית לעניין הסעיף שמופנה בחוק, סעיף 33(א)(3), דוח המשאבים ואופן השימושים בו.

<חסאן טאופרה: זה בעצם דוח שהיה בעבר, כך הוא נקרא, המינוח הזה בעצם מתייחס לדוח תזרים.

<חסאן טאופרה: אין כוונה כאן בדוח תקציב שזה מסמך יותר רגיש והחברות לא צריכות לפרסם אותו.

<חסאן טאופרה: כאן אנחנו מבהירים שבעצם הדוחות הכספיים, כמו שמגישים אותם לרגולטורים היום, אלה אותם דוחות.

<לירון נעים: זו ההבהרה שהוכנסה, שדלית הציעה להכניס לפי סעיף 36 לחוק ניירות ערך.

<נעמה מנחמי: סעיף 112, תיקון חוק החברות הממשלתיות, פרק י"ג (שונות).

<נעמה מנחמי: בחוק החברות הממשלתיות התשל"א-1975, פרק לחוק החברות הממשלתיות, אחרי סעיף 34 יבוא: "34א.

<נעמה מנחמי: פרסום לציבור חברה ממשלתית תפרסם לציבור – דוחות כאמור בסעיף 33א(א1) שעל החברה או נושא משרה בה להגיש לרשות לפי חוק.

<נעמה מנחמי: כל מסמך אחר שעל החברה או נושא משרה בה להגיש לרשות לפי חוק וש-... בצו 6...

<נעמה מנחמי: כאן אתה תרצה את אישור הוועדה?

ניסן סלומינסקי: כן.

<נעמה מנחמי: פרסום כאמור בסעיף קטן (א) ייעשה עם הגשת המסמך לרשות או בסמוך לאחר מכן.

<נעמה מנחמי: על אף האמור בסעיפים קטנים (א) ו-(ב), קבעה הרשות הוראות לעניין פרסום לציבור באמצעות הרשות של מסמכים כאמור בסעיף קטן (א) ובכלל זה הוראות לעניין דרך ומועד להגשתם של מסמכים כאמור לרשות לצורך פרסומם לציבור כאמור, תגיש חברה ממשלתית לרשות את המסמכים שעליה לפרסם לפי סעיף זה לפי אותן הוראות לשם פרסומם לציבור באמצעותה.

<נעמה מנחמי: הוראות לפי סעיף קטן (ג) אינן טעויות פרסום ברשומות ואולם מנהל הרשות יפרסם ברשומות הודעה על מתן הודעות כאמור ועל מועד תחילתן.

<נעמה מנחמי: ההוראות יפורסמו באתר האינטרנט של הרשות.

<נעמה מנחמי: חברה ממשלתית שהיא תאגיד כהגדרתו בחוק ניירות ערך לא תידרש לפרסם בציבור לפי סעיפים קטנים (א) ו-(ב) או (ג) מסמכים שהגישה לרשות ניירות ערך לפי החוק האמור.

<נעמה מנחמי: לעניין זה יראו דוחות שהגישה ממשלתית כאמור לפי סעיף 36 לחוק ניירות ערך כדוחות לפי סעיף קטן (א)(1).

<נעמה מנחמי: חברה ממשלתית לא תפרסם לציבור לפי סעיפים קטנים (א) ו-(ב) או (ג) פרטים שהם בגדר מידע שרשות ציבורית מנועה מלמסור לפי סעיף 9(א) לחוק חופש המידע התשנ"ח-1998 וכן רשאית היא שלא לפרסם כאמור פרטים שהם בגדר מידע שרשות ציבורית אינה חייבת למסור לפי סעיף 9(ב) לחוק האמור.

<נעמה מנחמי: ראתה רשות כי חברה ממשלתית לא פרסמה מידע כנדרש לפי הוראות סעיף זה, רשאית היא לפרסם את המידע כאמור בעצמה לאחר שנתנה לחברה אפשרות לפנות בעניין.

<נעמה מנחמי: סעיף התחילה.

<נעמה מנחמי: תחילתו של סעיף זה 30 ימים מיום פרסומו והוא יחול על דוחות לפי סעיף 33א לחוק החברות הממשלתיות החל מהדוחות השנתיים לשנת 2017.

<קריאה: אפשר לחזור על סעיף התחילה?

<נעמה מנחמי: כן.

<נעמה מנחמי: 30 ימים מיום פרסומו והוא יחול על דוחות לפי סעיף 33א לחוק החברות הממשלתיות החל מהדוחות השנתיים לשנת 2017.

ניסן סלומינסקי: אם אנחנו נותנים חודש, את אומר שבכל מקרה הם צריכים להגיש את זה במהלך החודש הזה.

ניסן סלומינסקי: אני לא מקצר להם כתוצאה מהחוק הזה את התקופה שהם צריכים להגיש.

<דלית זמיר: הרשות לא נוגעת בשאלה הזאת.

<דלית זמיר: הרשות, לפי המועדים הרגילים.

<דלית זמיר: אם אין פרסום לציבור, היא עושה 30 יום מיום הפרסום, להחיל את החוק.

<דלית זמיר: גם דוחות שהגישו לרשות - - -

ניסן סלומינסקי: יש דוחות שיכול להיות שהם צריכים להגיש בעוד חודשיים וכתוצאה מזה עכשיו אנחנו מאלצים אותם לעשות פרסום תוך חודש?

<דלית זמיר: לא.

<דלית זמיר: לא נוגע למועד החובה עליהם להגיש את הדוחות.

<דלית זמיר: החל מדוחות 2017 ואילך והכול בכפוף לכך שאלה שלושים ימים מיום הפרסום.

<דלית זמיר: לא מקדימים להם את המועד.

ניסן סלומינסקי: מהפרסום הזה.

<דלית זמיר: כן.

ניסן סלומינסקי: זאת אומרת שכל הדוחות חייבים להיות מוגשים עד סוף מרס.

<דלית זמיר: רק הדוח השנתי.

ניסן סלומינסקי: כל דוח שכלול בחוק הזה, אמור להיות מוגש, לא לפרסום, לרשות עד סוף מרס.

<דלית זמיר: הדוחות השנתיים.

ניסן סלומינסקי: אם יש דוח שאפשר להגיש עד סוף אפריל, כאן אני מחייב אותה לעשות פרסום הרבה לפני כן.

ניסן סלומינסקי: אין דבר כזה.

<מיכל עקביה: חובת הפרסום חלה על דוחות שהוגשו לרשות.

<מיכל עקביה: לכן היא ממילא תחול עם הגשתם.

<מיכל עקביה: לא תחול חובת פרסום לפני כן.

<קריאה: לא נאמר שזה רק דוח שהוגש לרשות.

<קריאה: יכולה להיות כאן איזושהי סתירה בלוחות הזמנים.

ניסן סלומינסקי: לכן אני שואל אם יש כזה מצב.

<דלית זמיר: היא צריכה לפרסם דוחות שהיא צריכה להגיש לרשות.

<דלית זמיר: ברור שאם לא חל עדיין מועד הגשה לרשות, אין לה מה לפרסם.

<קריאה: היא צריכה להגיש לרשות לפי החוק.

<קריאה: אם הרשות נתנה איזושהי ארכה או אם יש מניעה שלא הגישה, עדיין יכול להיות מצב.

<קריאה: צריך להיות ברור שמה שמוגש לרשות, צריך לפרסם.

<קריאה: אבל כל עוד זה לא מוגש לרשות - - -

<נעמה מנחמי: בסעיף קטן (ב), פרסום כאמור בסעיף קטן (א) ייעשה עם הגשת המסמך לרשות או בסמוך לאחר מכן.

ניסן סלומינסקי: בסדר.

ניסן סלומינסקי: אם אין הערות, אנחנו נצביע.

ניסן סלומינסקי: מי בעד אישור פרק י"ג (שונות), סעיפים 112 בתיקון החברות הממשלתיות במסגרת חוק ההסדרים?

ניסן סלומינסקי: בעד – פה אחד פרק י"ג (שונות), סעיפים 112 בתיקון החברות הממשלתיות במסגרת חוק ההסדרים נתקבל.

ניסן סלומינסקי: אושר פה אחד.

ניסן סלומינסקי: תודה.